LILL-HABIB TIEGĦI IL-PROFESSUR ĠUŻE AQUILINA Erbat ijiem Għaddejna flimkien Fis-skiet ta' Brookfield Hotel. Fil-ħidma bikrija U wisq ħbiberija 'Il bogħod mill-għejra u l-ħell, B' qalbna f'idejna It-tnejn mexxejna Il-kelma taċ-ċajt u tas-sabar; Is-sewwa u d-dnewwa Il-morr u l-ħlewwa U l-għerf tal-ħajja nġabar. Is-sura, is-sbuħija, It-tfixkil taż-żgħożija Insiġ na bit-tama u l-medd U l-Bolm tax-xjuħija Bil-biża' mgħobbija Meta jersaq ta' mewtna l-jedd. Ix-xjenza u d-din U tal-ħajja d-destin; U artna u l-mara u t-tfal U x-xaba' u l-qies U l-moda u l-bies U l-flus u l-kotba u l-artal Fis-skiet u fid-dell Tal-Brookfield Hotel. Chev, J. P, Vassallo bħala Direttur ta' l-Edukazzjoni għall-Gvern u jiena għall-Università ħadna sehem fil-laqgħa 14 tal-Kumitat għal Higher Education and Research tal-Kunsill ta' l-Ewropa li sar fl-Università ta' Manchester fit-18 u 19 ta' Ottubru, Dawn kienu jumeja ta' ħbiberija u ferħ li Chev. J. P. Vassallo jfakkar f'din il-poeżija li ħarġitlu minn qalbu fl-ambjent simpatiku tal-lukanda fejn konna mdawtin bil-ħdura taħt sema bnazzi qisu f'Malta li ma kontx tistennieh f'Manchester — L-EDITUR.